# REGLUGERÐ

## um breytingar á reglugerð nr. 870/2007 um flugleiðsögu í samevrópska loftrýminu.

Hvar sem orðið „Flugmálastjórn“ eða orðin „Flugmálastjórn Íslands“, í hvers konar beygingarfalli, koma fyrir í reglugerðinni, kemur í viðeigandi beygingarfalli: Samgöngustofa.

3. gr. reglugerðarinnar fellur brott.

Heiti II. kafla laganna verður eftirfarandi: Skipulag loftrýmisumdæma, eftirlit o.fl.

Á eftir 4. gr. kemur ný grein, 4. gr. a, svohljóðandi:

#### Skipulag loftrýmisumdæma

Samgöngustofa skal setja landsbundið skipulag eða skipulag fyrir starfræn loftrýmisumdæmi, þar með talin frammistöðumarkmið, sem tryggir samræmi við svæðisbundin frammistöðumarkmið á ICAO NAT svæðinu, sbr. b-lið 1. mgr. 11. gr. rammareglugerðarinnar og ákvörðun sameiginlegu EES-nefndarinnar nr. 228 frá 13. desember 2013.

Skipulagið skal fela í sér bindandi, landsbundin markmið eða markmið á sviði starfrænu loftrýmisumdæmanna og viðeigandi hvatakerfi.

Semja skal drög að skipulagi í samráði við veitendur flugleiðsöguþjónustu, loftrýmisnotendur, rekstraraðila flugvalla og samræmingaraðila flugvalla og skal skipulagið samþykkt af ráðuneytinu.

Orðin „í innra bókhaldi sínu“ í 2. mgr. 10. gr. reglugerðarinnar falla brott.

12. gr. orðist svo ásamt fyrirsögn:

#### Gjaldtökukerfi.

Í samræmi við meginreglur 15. og 16. gr. þjónustureglugerðarinnar skal gjaldtökukerfi fyrir flugleiðsöguþjónustu stuðla að auknu gagnsæi í ákvörðunum, álagningu og gjaldtöku af hálfu loftrýmisnotenda og stuðla að kostnaðarhagkvæmni við veitingu flugleiðsöguþjónustu og skilvirkni flugs en samtímis að viðhalda hámarksöryggisstigi. Þetta kerfi skal vera í samræmi við 15. gr. Chicago-samningsins frá 1944 og leiðargjaldakerfi Evrópustofnunar um öryggi í flugleiðsögu eða við samninginn um sameiginlega greiðslu kostnaðar af tiltekinni flugleiðsöguþjónustu á Íslandi, eftir því sem við á.

Í stað orðsins „flugvalla“ í 15. gr. kemur: rekstraraðila flugvalla.

16. gr. orðist svo ásamt fyrirsögn:

#### Grunnkröfur.

Evrópska netið fyrir rekstrarstjórnun flugumferðar (EATMN), eins og það er skilgreint i 1. viðauka rekstrarsamhæfisreglugerðarinnar, kerfi þess, kerfishlutar og tilheyrandi verklagsreglur skulu uppfylla grunnkröfurnar sem settar eru fram í II. viðauka við rekstrarsamhæfisreglugerðina.

#### Innleiðing.

Við 24. gr. bætist ný málsgrein, svohljóðandi.

Með reglugerð þessari öðlast gildi hér á landi reglugerð Evrópuþingsins og ráðsins (EB) nr. 1070/2009 frá 21. október 2009 frá 21. október 2009 um breytingu á reglugerðum (EB) nr. 549/2004, (EB) nr. 550/2004, (EB) nr. 551/2004 og (EB) nr. 552/2004 til að bæta frammistöðu og sjálfbærni evrópska flugkerfisins, með þeim breytingum og viðbótum sem leiða af XIII. viðauka EES-samningsins, bókun 1 um altæka aðlögun og öðrum ákvæðum hans, samkvæmt ákvörðun sameiginlegu EES-nefndarinnar nr. 228 frá 13. desember 2013. Reglugerðin er birt í EES-viðbæti við Stjórnartíðindi Evrópusambandsins nr. 4 frá 23. janúar 2014, bls. 558.



#### Gildistaka.

Reglugerð þessi er sett samkvæmt heimild í 57. gr. a, sbr. 145. gr. laga um loftferðir nr. 60/1998, með síðari breytingum og öðlast þegar gildi. Ákvæði 3. gr. reglugerðar þessarar tekur þó ekki gildi fyrr en 1. janúar 2015 sbr. ákvörðun sameiginlegu EES-nefndarinnar nr. 228 frá 13. desember 2013.

#### Innanríkisráðuneytinu, ....